Vážení priatelia a priaznivci,

**dovoľujeme si Vás osloviť a požiadať o poskytnutie 2% Vami zaplatenej** **dane právnických, alebo fyzických osôb za rok 2024.**

Ako nezisková organizácia, ktorá poskytuje verejnoprospešné služby podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v Zariadení sociálnych služieb, máme možnosť prijať 2 % z dane právnických a fyzických osôb.

Našim spoločným poslaním je poskytovať kvalitné sociálne služby so zreteľom na individuálny, etický a odborný prístup. Máme ambíciu byť značkou a pojmom v oblasti starostlivosti o sociálne a zdravotne odkázaných ľudí. Ponúkame preto dlhodobé partnerstvo pre tých, ktorí nám chcú v našom úsilí pomôcť. Z prostriedkov získaných touto cestou plánujeme vylepšiť a zútulniť prostredie zariadenia, zabezpečiť potrebné pomôcky pre rôzne druhy terapií a uspokojiť všetky potreby Vašich blízkych. Zrealizované projekty a nákupy budeme priebežne zverejňovať na našej webovej stránke: [www.pohodaseniorov.sk](http://www.pohodaseniorov.sk)

Ďakujeme Vám a vážime si každú Vašu pomoc pre zlepšenie podmienok na zabezpečenie poskytovania sociálnej starostlivosti v našom zariadení.

S úctou

Ing. Tomáš Horváth

výkonný riaditeľ